**Νόμος 4387/2016**

ΝΟΜΟΣ 4387/2016 «Ενιαίο Σύστημα Κοινωνικής Ασφάλειας - Μεταρ­ρύθμιση ασφαλιστικού-συνταξιοδοτικού συστήματος - Ρυθμίσεις φορο­λογίας εισοδήματος και τυχερών παιγνίων και άλλες διατάξεις» (ΦΕΚ Α΄ 85/12-05-2016).

ΚΕΦΑΛΑΙΟ Γ΄
ΡΥΘΜΙΣΕΙΣ ΑΣΦΑΛΙΣΜΕΝΩΝ ΤΟΥ ΙΔΙΩΤΙΚΟΥ ΤΟΜΕΑ

﻿

**[Άρθρο 28. Ανταποδοτική σύνταξη](https://www.taxheaven.gr/laws/law/index/law/751)**

1. Οι ασφαλισμένοι κύριας ασφάλισης του Κεφαλαίου αυτού, οι οποίοι θεμελιώνουν δικαίωμα σύνταξης λόγω γήρατος, αναπηρίας ή θανάτου, σύμφωνα με τις οικείες διατάξεις, δικαιούνται ανταποδοτικό μέρος σύ­νταξης, που προκύπτει με βάση τις συντάξιμες αποδοχές, όπως ορίζονται στο άρθρο αυτό, το χρόνο ασφάλισης, όπως ορίζεται στο άρθρο 34, και τα κατ' έτος ποσοστά αναπλήρωσης υπολογιζόμενα επί των συντάξιμων αποδοχών του πίνακα της παρ. 4 του άρθρου 8, σύμφωνα με τις ειδικότε­ρες ρυθμίσεις των επόμενων παραγράφων.

2. Ως συντάξιμες αποδοχές για τον υπολογισμό του ανταποδοτικού μέ­ρους σύνταξης κύριας ασφάλισης λόγω γήρατος, αναπηρίας ή θανάτου λαμβάνονται υπόψη:

α. Για τους μισθωτούς, ο μέσος όρος μηνιαίων αποδοχών του ασφαλι­σμένου καθ’ όλη τη διάρκεια του ασφαλιστικού του βίου. Ο μέσος αυτός όρος υπολογίζεται ως το πηλίκον της διαίρεσης του συνόλου των μηνιαί­ων αποδοχών του ασφαλισμένου δια του συνολικού χρόνου ασφάλισής του. Ως σύνολο μηνιαίων αποδοχών που έλαβε ο ασφαλισμένος νοείται το άθροισμα των μηνιαίων αποδοχών που υπόκεινται σε εισφορές, καθ' όλη τη διάρκεια του ασφαλιστικού του βίου. Για τον υπολογισμό των συ­ντάξιμων αποδοχών λαμβάνονται υπόψη οι αποδοχές του ασφαλισμένου για κάθε ημερολογιακό έτος, προσαυξαυνόμενες κατά την ετήσια μετα­βολή μισθών, όπως προσδιορίζεται από την Ελληνική Στατιστική Αρχή.

β. Για τους αυτοαπασχολούμενους, τους ελεύθερους επαγγελματίες και τους ασφαλισμένους του άρθρου 40, το εισόδημα, το οποίο υπόκειται σε εισφορές, σύμφωνα με τα άρθρα 39 και 40, καθ' όλη τη διάρκεια του α­σφαλιστικού βίου. Για το διάστημα μέχρι την έναρξη ισχύος του νόμου αυτού εισόδημα νοείται το ποσό που θα αποτελούσε το ασφαλιστέο μη­νιαίο εισόδημα αν εκλαμβανόταν ως μηνιαία εισφορά το ποσό που πράγ­ματι καταβλήθηκε για κάθε μήνα ασφάλισης, συνυπολογιζομένων, με αναγωγή κατά κεφαλήν, τυχόν υφισταμένων κατά το διάστημα αυτό κοι­νωνικών πόρων υπέρ των αντίστοιχων ταμείων. Στο ποσό της ασφαλιστι­κής εισφοράς που πράγματι καταβλήθηκε για κάθε ασφαλισμένο συνυ­πολογίζεται, όπου υπήρχε, και η ασφαλιστική εισφορά που έχει κατα­βληθεί από τον εργοδότη. Για τον υπολογισμό των συντάξιμων αποδοχών λαμβάνεται υπόψη το εισόδημα του ασφαλισμένου για κάθε ημερολογια­κό έτος προσαυξημένο κατά την ετήσια μεταβολή μισθών, όπως προσ­διορίζεται από την Ελληνική Στατιστική Αρχή.

Στις περιπτώσεις συνταξιοδότησης, για όσα από τα αναφερόμενα σε αυτές πρόσωπα συνταξιοδοτούνται με βάση τις διατάξεις του ν. 612/1977 είτε με βάση τις διατάξεις που παραπέμπουν σε αυτές και ισχύουν κάθε φορά είτε με βάση τις διατάξεις του ν. [2084/1992](https://www.taxheaven.gr/laws/law/index/law/237), ως συντάξιμες αποδο­χές, επί των οποίων θα υπολογιστεί το ποσοστό αναπλήρωσης των 35 ετών, λαμβάνεται υπόψη ο μέσος όρος των μηνιαίων αποδοχών του α­σφαλισμένου κατά τη διάρκεια ασφάλισής του.

γ. Για τους ασφαλισμένους για τους οποίους, από την 1.1.2017, σύμ­φωνα με τις διατάξεις του άρθρου 38, καταβάλλεται ασφαλιστική εισφο­ρά εργοδότη και ασφαλισμένου, αλλά έως την έναρξη ισχύος του παρό­ντος κατέβαλλαν ασφαλιστική εισφορά με ασφαλιστικές κατηγορίες, ως συντάξιμες αποδοχές για τον υπολογισμό του ανταποδοτικού μέρους της σύνταξης ορίζεται το ποσό που αντιστοιχεί στο ασφαλιστέο μηνιαίο ει­σόδημα, αν εκλαμβανόταν ως μηνιαία εισφορά το ποσό που πράγματι καταβλήθηκε για κάθε μήνα ασφάλισης.

δ. Για το χρόνο ασφάλισης που αναγνωρίζεται πλασματικά, κατόπιν καταβολής του προβλεπόμενου ποσού εξαγοράς ως συντάξιμες αποδοχές ορίζεται το ποσό που θα αποτελούσε τον ασφαλιστέο μηνιαίο μισθό-εισόδημα αν εκλαμβανόταν ως μηνιαία εισφορά το ποσό που καταβλή­θηκε για την εξαγορά κάθε μήνα ασφάλισης. Οι πλασματικοί χρόνοι που αναγνωρίστηκαν χωρίς εξαγορά δεν συνυπολογίζονται για τον υπολογι­σμό του ποσού της ανταποδοτικής σύνταξης.

3. Για τον υπολογισμό του ανταποδοτικού μέρους της σύνταξης των αιτήσεων συνταξιοδότησης που θα κατατεθούν μετά την έναρξη ισχύος του παρόντος νόμου και εντός του έτους 2016 ως συντάξιμες αποδοχές λαμβάνονται υπόψη ο μέσος μηνιαίος μισθός - εισόδημα κατά τις ειδικό­τερες λοιπές προβλέψεις του παρόντος άρθρου που προκύπτει από το έ­τος 2002 και έως την υποβολή της αίτησης. Εφεξής ετησίως η περίοδος αυτή αναφοράς αυξάνεται κατά ένα έτος.

4. Καταργούνται εφεξής και δεν εφαρμόζονται επί των αιτήσεων συ­νταξιοδότησης που υποβάλλονται μετά την έναρξη ισχύος του παρόντος νόμου, οι εξής διατάξεις:

άρθρο 29 παρ. 3 ν. [2084/1992](https://www.taxheaven.gr/laws/law/index/law/237) (Α' 165),

άρθρο 64 ν. [2676/1999](https://www.taxheaven.gr/laws/law/index/law/93) (Α' 1),

άρθρο 31 παρ. 2 ν. [2084/1992](https://www.taxheaven.gr/laws/law/index/law/237) (Α' 165),

άρθρο 5 παρ. 11 α. ν. [1846/1951](https://www.taxheaven.gr/laws/law/index/law/301) (Α' 179),

άρθρο 23 εδάφιο πέμπτο π.δ. 913/1978 (Α' 220),

άρθρο 44 παρ. 4 π.δ. 284/1974 (Α' 101),

άρθρο 5 παρ. 4 Υ. Α. Β2/54/3/236/76/οικ. 695/1977 (Β'329),

άρθρο 46 παρ. 8α Β.Δ. 29/5/25.6.58 (Α' 96),

άρθρο 17 παρ. 2 π.δ. 419/1983 (Α' 154),

άρθρο 17 π.δ. 419/1980 (Α' 11),

άρθρο 20 Υ.Α. 17481/1933 Α.Υ.Ε.Ο. (77/1933),

άρθρο 18 παρ. 1 περίπτωση ε' Υ. Α. 31720/Σ.503/10.12.62 (Β'503),

Υ.Α. Φ.43/οικ.1135/1988 (Β'404),

άρθρο 1 π.δ. 460/1989 σε συνδυασμό με το άρθρο 7 παρ. 1 ν. 982/1979 (Α΄ 239),

Υ.Α. Φ.41/241/1996 (Β'228),

άρθρο 16 παρ. 2 ν. [3232/2004](https://www.taxheaven.gr/laws/law/index/law/151) (Α΄ 48) σε συνδυασμό με το άρθρο 3 παρ. 4 ν. [3029/2002](https://www.taxheaven.gr/laws/law/index/law/128) (Α' 160),

άρθρο 24 παρ. 2 π.δ. 258/2005 (Α' 316),

άρθρο 9 π.δ. 116/1988 (Α' 48),

άρθρο 6 του β.δ. 5/1955 (Α' 18),

άρθρα 97 και 110 π.δ. 668/1981 (Α' 167),

άρθρο 1 π.δ. 418/1985 (Α' 146),

άρθρο 14 Υ.Α. Φ.29/1455/1977 (Β'1028),

άρθρο 3 παρ. 3 ν. [3863/2010](https://www.taxheaven.gr/laws/law/index/law/227) (Α' 115) και κάθε αντίθετη διάταξη.